IUKU RIA MBERE RIA MUSA RIRIA RIITAGWA 


KIAMBIRIRIA 


Kuumbwa kwa Iguru na nthiguru 


1 O mbere kiambiririene Murungu oombire matune na nthi. “ Nayo 
nthiguru gutiu yakari, ningi yari intheri. Naju mugundu ijwakunikite 
uthiu bwa kuria kworokerete mono, na Kirundu wa Murungu aakaraga 
agitaitaga iguru ria ruuji. 7 Murungu nawe arauga atiri, Nikugite weru; 
naku kuragita weru., “ Weru buu Murungu aroona buri bubwega; Muru- 
ngu araathurana weru na mugundu. 5 Weru buu Murungu arabwita 
Muthenya, mugundu naju arajwita Utuku. Kuraa ugoro, na kurakia 
ruukiiri, iu iraa ntuku imwe. 

8 Ningi Murungu arauga, Nikugite iguru ririiru gatigatine ka ruuji, iguru 
ririiru riu riathurane ruuji rumwe na rungi. 7 Murungu arathithia webero 
buu bwa iguru ririiru, buraathurana ruuji ruria rwari nthi ya iguru ririiru na 
ruuji ruria rwari iguru ria iguru ririiru. Naku kurakara o u. 8 Murungu 
areeta iguru ririiru Matune. Kuraa ugoro, na kurakia ruukiiri, iu iraa 
ntuku ya ijiri. 

9? Ningi Murungu arauga atiri, Ruuji ruria ruri nthiguru nirucokaniirue 
antu amwe, nikenda nthi injumo yonora. Naku kurakaraou. 1° Murungu 
nawe areeta nthi iu injumo Nthiguru; nduuji iu nacio cioothuranite amwe 
araciita Maria. Murungu aroona ati buu nabu bukwagira. 11 Murungu 
aracoka aravga atiri, Nthi niume nyaki, na tumiti tunthe turia tuciaraga 
mbeu, na miti iria iciaraga nciara iria irijagwa, o muti na muthemba jwaju, 
na nciara ciaju iria irijagwa iri na mbeu ndene yacio guku nthiguru. Naku 
kurakara u. 1? Nthi nayo irauma nyaki, na tumiti turia tuciaraga mbeu o 
muthemba jwatu, na miti iria iciaraga nciara iria irijagwa o muti na muthemba 
jwaju, na nciara iu irijagwa iri na mbeu ndene yacio. Murungu nawe 
aroona ati buu nabu ni bubwega. 1° Kuraa ugoro, na kurakia ruukiiri, iu 
iraa ntuku ya ithatu. 

14 Murungu arauga atiri, Nikugite maweru iguru ririiru ja kwathurana 
muthenya na utuku; ningi kenda jakaa imenyithania bia magita na bia 
matuku na bia miaka, 15 ningi jae maweru weberone bwa iguru ja kumu- 
rikagira nthi. Kurakara u. 216 Murungu arathithia maweru jairi jamanene, 
weru buria buunene buraa bwa kwathaga muthenya, na weru buria bungi 
bwari buuniini-niini buraa bwa kwathaga utuku; ningi arathithia kinya 
njota. !7 Murungu arajeeka iguru ririiru nikenda jamurikagira nthi, 
18 ningi jaathage muthenya na utuku, na jaathuranage weru na mugundu. 
Murungu aroona ati buu nabu ni bubwega. 1° Kuraa ugoro na kurakia 
ruukiiri, iu iraa ntuku ya inya. 

30 Ningi Murungu arauga atiri, Nduuji iciujure nyomoo cionthe iria iri 
mwoyo iria ciumbaga gwitaita, na nyomoo iria iri mathagu nacio niburukage 
iguru ririiru. “! Murungu nawe aroomba nyomoo iria nene mono cia iria 
riria inene, na nyomoo cionthe iria ciumbaga gwitaita; nduuji iroojurwa ni 
nyomoo iu, o nyomoo muthemba jwayo, na nyomoo cionthe iria iri mathagu, 
o nyomoo muthemba jwayo. Murungu aroona ati buu nabu ni bubwega. 
33 Murungu araitharima arauga atiri, Ciaranageni mono na buthegee buujure 
nduujine iria iri mariene, na nyomoo iria iri mathagu nithegeage nthiguru. 
33 Kuraa ugoro na kurakia, iu iraa ntuku ya ithano. 

4 Murungu aracoka arauga atiri, Nthiguru nigite nyomoo iria iri mwoyo 
o muthemba jwacio: nacio ni nyomoo iria iriithagua, na nyomoo iria ikuaga, 
na nyomoo cia kithaka na muthemba jwacio. Naku kurakara u. 25 Muru- 
ngu aroomba nyomoo cia kithaka o muthemba jwacio, na nyomoo cia ndiithia 
na muthemba jwacio, na nyomoo cionthe iria ikuaga na nthi na muthemba 
jwacio. Murungu aroona ati buu nabu ni bubwega. 

28 Murungu aracoka arauga atiri, Tuumbeni muntu ari mung’uanano 
jwetu, akari o uria tukari; aathage makuyu ja iria, na nyoni iria iri mathagu 
iria iburukaga iguru ririiru, na nyomoo cia ndiithia, na kinya nthi yonthe, 
na nyomoo cionthe iria ikuaga iria cionagwa igiitaita nthi iji. 27 Murungu 
nawe aroomba muntu ukari ta we wengwa, aramuumba o ang'uanene na 
Murungu; aramuumba muntumurume na muntumuka. ?28 Murungu ara- 
batharima, arabeera atiri, Ciaraneni mono buthegee, buujure nthi na bwe 
anene bayo, na bwathage makuyu ja iria, na nyoni iria iri mathagu iria 
iburukaga iguru ririiru, na nyomoo cionthe iria iri mwoyo iria ciumbaga 
gwitaita guku nthi. “? Murungu aracoka arauga uju: Atiri, bwi ndikubwaa 
imera bionthe biria biciaraga mbeu biria biri nthi yonthe, ona muti o junthe 
juria juri mbeu ndene ya nciara ciaju; biu bikaa biakuria bienu. 3° Na 
nyomoo cionthe iria iri mwoyo cia nthiguru iji, na iria iburukaga na mathagu 
iguru ririiru, na iria ikuaga na nthi, iu cionthe ndigucia imera biria bingi 
biri mabuura bie biakuria biacio. Kurakara u. ?! Atiri, Murungu aroona 
ati o gantu kinya kariku karia oombite ni gakeega mono. Kuraa ugoro na 
kurakia ruukiiri, iu iraa ntuku ya ithanthatu. 


Matune na nthi birathiria kuumbwa, ona into bionthe biria bioo- 

thuranitue ku. ? Kurakara atiri, ntuku ya raugwanja Murungu arathiria 
ngugi yawe iria aaritite, aranogoka ntuku ya mugwanja aratigana na ngugi 
yawe yonthe iria aari akurita. “ Atiri, ntuku ya mugwanja Murungu ara- 
mitharima, aramiathura, nikwithirwa ntuku iu niyo aanogokere aratigana na 
ngugi ciawe cionthe iria aaritite cia kuumba into. 


Adamu na Hawa muundene jwa Edeni 


4 Iji nacio nicio nciarwa cia matune na nthi riria bioombirwe, ntuku iria 
Mwathani Murungu oombire nthi na matune. 5 Na gutari muti kinya 
jumwe nthiguru, na guti mati ja kithaka jaari jakuuma igita riu; untu 
Mwathani Murungu atari akuurithia ngai nthi igita riu, na gutari na muntu 
wa kurima nthiguru; £ indi-ri, ni nduume yookaga nthiguru igaitia bwe- 
guru, ikanyunyua ikanyuithia nthi yonthe. 7 Igita riu Mwathani Murungu 
aroomba muntu na muthetu jwa nthi, aramuugira miruki ya mwoyo na ikutho 
bia nyiuru; muntu uu nawe araa muntu uri mwoyo. 8 Ningi Mwathani 
Murungu arathithia muunda rutere ruria riua riumagiira, antu eetagwa 
Edeni; antu au nio eekire muntu uu combite. ° Nthiguru nayo Mwathani 
Murungu aratuma yuma o muti juria mwega jukionwa, na juria juri jumwega 
jwa biakuria; na muti jwa mwoyo naju jwari muundene gatigati, na kinya 
muti juria jumenyithanagia wega na ui. 1° Ningi nikwari na ruuji rwaumite 
Edeni rwa kunywithagia muunda, naru rwauma au rukaathukana rukaa 
miuro ina. 11 Riitwa ria muuro jwa mbere ni Pishoni: naju niju juthiuru- 
kite nthi yonthe ya Havila, kuria kuri thaabu; 7? na thaabu cia nthi iu ni 
injega; naku kuri tuiga twa uguri bubuumo twitagwa bidelimu na onikisi. 
13 Riitwa ria muuro jwa iiri ni Gihoni; naju niju juthiurukite nthi ya Kushi 
yonthe. 14 Na riitwa ria muuro jwa ithatu ni Hidekela, naju niju jwitiriite 
gaiti ka nthi ya Ashuri. Na muuro jwa ina-ri, ni juria jwitagwa Farati. 

15 Mwathani Murungu nawe arajukia muntu uu oombite, aramwikia 
muundene jwa Edeni atue kuritaga ngugi ku, na akijukaragia. 16 Mwathani 
Murungu araatha muntu uu aramwira atiri, Mithemba yonthe ya miti iji iri 
muundene nwitikiritue kumirijaga; 1" no-ri, ruciara rwa muti juria jume- 

nyithanagia wega na ui ukororia, tontu ntuku iria ukaria ruciara rwaju-ri, 
ni mma ugakua. 

18 Ningi Mwathani Murungu arauga atiri, Butibui muntu akara ari 
wenka; nkamuthithiria mumutethia uria ukaaganira nawe. 1° Na-ri, Mwa- 
thani Murungu oombire nyomoo cionthe cia kithaka ona kinya nyoni cia 
manga-nyoni, araciumba na muthetu; aracoka araikiria muntu cio nikenda 
aigua uria agaciita; na-ri, o riitwa riria muntu eetire gintu kinya kiriku kiria 
kiri mwoyo, riu nirio riaere riitwa riakio. “? Muntu uu areeta ndiithia 
cionthe mariitwa, na kinya nyomoo iria iburukaga manga-nyoni, na nyomoo 
cionthe cia kithaka; indi-ri, uu wari muntu atari na mumutethia uria waa- 
ganirite nawe. ?1 Igita riu Mwathani Murungu aratuma muntu uu agwatwa 
ni toro inene mono, na aamaama, aramurita rubaru rumwe, aracokaniiria 
nyama kairi aria rwari; 2? na rubaru ruu Mwathani Murungu aaritire 
muntu uu araruthithia ruraa muka; muka uu nawe Mwathani aramwikia kiri 
muntu uu. ?3 Muntumurume uu nawe arauga atiri, 

Nandi-ri, uju ni kiruitu kia maruitu jakwa, na nyama ya nyama ya 
mwiri jwakwa; 
Ni kaba eetwe muntumuka, ni untu bwa uria aaritirwe mwiri jwa 
muntumurume. 
34 Ni untu buu muntu agatigana na ithe na ng'ina, agwatanage na mukowe, 
na bo-bairi baejage mwiri jumwe. 3? Na bo-bairi, muntumurume na muka, 
baari kithunu, na bataigagua nthoni. 


Kugerua na Kugwa kwa muntu 


3 Na-ri, njoka niyari na uume bwa kwayia nkuruki ya nyomoo ingi cionthe 
cia kithaka iria Mwathani Murungu oombite. Nayo irooria muka atiri, 
Ee, ka Murungu abwirite bukororia nciara cia muti kinya juriku jwa iria iri 
muundene juju? ? Muka nawe aracokeria njoka iu atiri, Nciara cia miti ya 
muunda juju itwitikiritue turijage; ° indi untu bwa muti juria juri muu- 
ndene gatigati Murungu naaugire atiri, Bukororia ruciara rwaju, na kinya 
kuringithia bukororingithia, butikeeje gukua. “ Njoka iu nayo ireera muka 
atiri, Ari tiu, butikua; ô ni untu Murungu naiji ati ntuku iria bukaria ruciara 
rwaju, indiu metho jenu jakamincuka, nabwi bugakara ta Murungu, bume- 
nyage wega na ui. $ Muka uu nawe riria oonere ati muti juu ni jumwega 
jwa kuriwa, na ningi jwari jumuthongi jukionwa, ningi nijwendagwa untu 
bwa kuumiyia muntu, aratua itunda riaju arajukia araria; ningi ararumia 
murumewe, murume nawe araria. 7.O ndiu metho ja bo-bairi jaramincuka, 
baramenya ati ni kithunu baari; baratumaniiria mabuura ja mukuu baraithi- 
thiria tuguu tung'uanene na mboroita. 

e Nabo baraigua kaju ka Mwathani Murungu akiriunga-riunga muundene 
riria kururaga; muntumurume uu na mukowe baraiciitha Mwathani Murungu 
mitine ya muunda batikeeje kwonwa niwe. ° Mwathani Murungu areeta 
Adamu aramuuria atiri, I naa uri? 1° Nawe arauga, Ni kaju gaku mbigirue 
muundene, nani ndakira tontu ngukari kithunu, ndaiciitha. +! Murungu 
nawe aramuuria atiri, Nuu ukwirire ati uri kithunu? Ka urire ruciara rwa 
muti juria ndakwirire ukororia? 1? Muntumurume uu aracokia arauga 
atiri, Muka uria wampere tutuuranagira nawe niwe umpere ruciara rwa muti 
juu, nani ndaria. 13 Mwathani Murungu nawe arooria muka atiri, Ni untu 
buriku buu wagita? Muka nawe aracokia arauga atiri, Njoka niyo 
impairirie, nani ndaria. 

14 Igita riu Mwathani Murungu areera njoka atiri: 

Tontu bwa untu buu wagita, ukurumwa nkuruki ya nyomoo cionthe 
cia nja, ona nyomoo cionthe cia kithaka; 

Gwita uritua gwitaga na kiu giaku, na kuria naku uritua kurijaga tiiri 
ya nthiguru matuku jaku jonthe. 

15 Gu 21:6,7 15 Na ningi ngatuma bwi na muka uju bugite uthu, na ningi ruciara 
a T rwaku na rwawe rukagia uthu; 
muntu wa ruciara ruu agakuthethera mutwe, 
nagwe ukamuruma gitakino. 
16 ian. 1¢ Mwathani Murungu aracoka areera muka atiri: 


Ndigukwingiiria mono muthangiko jwaku jwa iu; 
uritua guciaraga twana na rwakai rwa murimo-omwana; 
na ningi kwiririria gwaku ni kiri murumegu, nawe niwe ugatua gukwa- 


thaga. 
17 Ar 8:20-22 17 Ningi Mwathani Murungu areera Adamu atiri: 
Ma 2:23 Tontu nagwe nwitikiire kuthikiira kaju ka mukoku riria akwirire untu 
buu, 


nagwe waria ruciara rwa muti juria ndakwathire ati, 

Ukororia ruciara rwaju; 

tontu bwa untu buu-ri, nthi ikurumwa ni untu bwaku; ? 

nagwe uritua kurijaga ruciara rwayo uthangikitue ni ngugi matuku 
jaku jonthe; 

18 nthiguru nayo igaguciaragira miigua na nkonko; 

nagwe ukarijaga biakuria bia imera biria biumaga miundene. 
19 TAR 15:21, 19 Ningi-ri, biakuria biaku biria ugutua kurijaga ni bia ruya rwa uthiu 
bwaku, mwanka riria ugacoka muthetune, untu niku waritirwe; 
untu uri tiiri gwe, ugacokaga o tiirine. 

20 Muntumurume uu areeta muka uu wawe Hawa,* untu niwe wari 
ngina wa antu bonthe baria bari mwoyo. ?! Ningi Mwathani Murungu 
aratumira Adamu na mukowe nguu cia miguta, arabeekira. 

22 Kia 2:9; 3:5 22 Mwathani Murungu arauga atiri, Muntu uju agukara ta twi, wa 
kumenya wega na ui; na nandi nikenda atiija gutamburukia njara athagaana 
ruciara rwa muti juria jwa mwoyo, eeja kuria atuura o kenya na kenya: 
23 nikio giatumire Mwathani Murungu amwinga muundene juu jwa Edeni, 


24 2n 104:4 atua kurimaga nthiguru iria aaritirwe. ?4 Ni untu buu areenga muntu uu 
Joh : 16 aramuumagaria ome; ningi areeka akerubi rutere rwa gaiti rwa muunda juu 


jwa Edeni, na ruciu ruria rwakengakengaga, ningi rwagarukaga rukierekagira 
ntere cionthe, rwa gukaragia njira iu yeetaga mutine jwa mwoyo. 

